****

**OPĆINA GORNJA STUBICA**

**OBRAZLOŽENJE PRORAČUNA OPĆINE GORNJA STUBICA ZA 2024. GODINU I PROJEKCIJE PRORAČUNA ZA 2025. I 2026. GODINU**

**OPĆI DIO**

 Proračun Općine Gornja Stubica za razdoblje od 2024. do 2026. godine izrađuje se temeljem članaka 28.-37. Zakona o proračunu (“Narodne novine RH”, br. 144/21).

Polazište za izradu Prijedloga Proračuna za razdoblje 2024.-2026. godine bile su Upute za izradu proračuna JLP(R)S za razdoblje 2024.-2026. godine koje je izradilo Ministarstvo financija zajedno sa Programom stabilnosti Republike Hrvatske i Odlukom o proračunskom okviru za razdoblje 2024.-2026. Temeljem dobivenih uputa dostavljene su upute korisnicima proračuna radi izrade prijedloga financijskih planova.

Uz Proračun za 2024. godinu, predlaže se i Projekcija proračuna za razdoblje 2025. - 2026. godine.

Proračunom je planirani nastavak značajnog ulaganja Općine u kapitalnu investiciju (dovršetak opremanja Spomen hiže Rudolfa Perešina). Proračunom se planiraju ulaganja u komunalnu infrastrukturu (asfaltiranje oštećenih asfaltiranih cesta: NC 2-079 Kondresi i NC 1-065 Labaši- Koščevići, asfaltiranje makadamskih cesta: NC 1-033 Muzej- Ciglenečki, Odvojak Lisak, NC 2-067 Odvojci Ivanići, NC 4-134 Koščevići, NC 2-041 Vrčaki, NC 2-095 Kirini- Modriši, Odvojak Šišak, NC 1-022 Ulica Augusta Šenoe, NC 2-061 Karivaroš- Kovačići, NC 1-013/1 Pižiri-Labaši, NC 2-050 odvojak Brezanska, izgradnja pješačkog pločnika i oborinske kanalizacije sa rekonstrukcijom nerazvrstane prometnice u ulici Tituša Brezovečkog i Brezje, gradnja reciklažnog dvorišta, dogradnja i rekonstrukcija sportskog centra, dogradnja i rekonstrukcija društvenog doma Tepčina).

U 2024. godini Općina također planira gradnju i opremanje dječjih igrališta u Svetom Mateju, Modrovcu, Dobrim Zdencima i uređenje dječjeg igrališta nasuprot Općine. Uz pomoć sufinanciranja Krapinsko-zagorske županije, Općina Proračunom za 2024. godinu, planira uređenje parka oko biste Rudolfa Perešina. Značajna planirana investicija u 2024. godini je sanacija i rekonstrukcija klizišta u Dubovcu (Moštaki) i sanacija i rekonstrukcija klizišta u Dobrim Zdencima (Pošteki).

Proračunom kod javnih potreba planirana su značajna sredstva za izdvajanja u predškolskom odgoju, osnovnoškolskom i srednjoškolskom obrazovanju (nabava udžbenika i radnih bilježnica, sufinanciranje prijevoza učenika vlakom i autobusom, stipendije...), u razvoj civilnog društva i sporta i rekreacije, a poseban naglasak se daje kod socijalnih prava i drugih potpora stanovništvu (planirane su božićnice za umirovljenike, potpore za novorođenu djecu, podmirivanje troškova stanovanja). Također se nastavlja s potporama gospodarstvu kroz program za koji su planirana sredstva za poticanje poduzetnika i poljoprivrednika.

 U proračunu Općine u cijelosti je uključeni financijski plan proračunskog korisnika Općine Gornja Stubica (Dječji vrtić Jurek), odnosno, u Proračunu su prikazani vlastiti prihodi proračunskih korisnika te rashodi proračunskih korisnika koji se financiraju iz tih prihoda.

**Prijedlogom Proračuna Općine Gornja Stubica za 2024. godinu planiraju se prihodi i primici u iznosu od 8.020.940,00 EUR te rashodi i izdaci u iznosu 8.151.044,00 EUR. Razlika od 130.104,00 EUR se pokriva prenesenim viškom prihoda koji se planira realizirati u 2024. godini**.

1. **PRIHODI I PRIMICI**

Prihodi i primici Proračuna za 2024. godinu prema ekonomskoj klasifikaciji obuhvaćaju prihode poslovanja, prihode od prodaje nefinancijske imovine, te primitke od financijske imovine i zaduživanja.

Prijedlogom Proračuna Općine Gornja Stubica za 2024. godinu planiraju se prihodi i primici u iznosu od **8.020.940,00 EUR**. Od toga iznosa, **6.404.090,00** **EUR** odnosi se na prihode, **66.850,00 EUR** odnosi se na prihode od prodaje nefinancijske imovine (prodaja zemljišta za gradnju Doma zdravlja, otkup stana), a **1.550.000,00 EUR** na primitke od zaduživanja.

Unutar prihoda, vlastiti i namjenski prihodi Dječjeg vrtića Jurek iznose sveukupno 513.140,00 EUR za 2024. godinu.

U nastavku se daje pregled planiranih prihoda i primitaka te planiranog prenesenog viška prihoda poslovanja u 2024. godini, te usporedba sa planom u 2023. godini:

*Tablica 1: Planirani prihodi i primici i preneseni višak prihoda poslovanja Općine Gornja Stubica za 2024. godinu*

|  |  |  |  |  |  |
| --- | --- | --- | --- | --- | --- |
| **BROJ KONTA** | **VRSTA PRIHODA/PRIMITAKA I PRENESENI VIŠAK** | **PLAN 2023**  | **PLAN 2024** | **INDEKS (plan 2024/plan 2023)** | **STRUKTURA (u ukupnim prihodima)** |
| **UKUPNO PRIHODI/PRIMICI** | **21.459.249,00** | **8.151.044,00** | **37,98** | **100,00** |
| **6** | **Prihodi poslovanja** | **16.896.851,00** | **6.404.090,00** | **37,90** | **78,55** |
| 61 | Prihodi od poreza | 1.973.893,00 | 2.509.079,00 | 127,11 | 30,78 |
| 63 | Pomoći iz inozemstva i od subjekata unutar općeg proračuna | 14.324.946,00 | 3.371.787,00 | 23,54 | 41,37 |
| 64 | Prihodi od imovine | 41.108,00 | 42.020,00 | 102,22 | 0,51 |
| 65 | Prihodi od upravnih i administrativnih pristojbi, pristojbi po posebnim propisima i naknada | 556.550,00 | 480.773,00 | 86,38 | 5,89 |
| 66 | Prihodi od prodaje proizvoda i roba te pruženi usluga i prihodi od donacija | 354,00 | 431,00 | 121,75 | 0,00 |
| **7** | **Prihodi od prodaje nefinancijske imovine** | **398,00** | **66.850,00** | **16.796,50** | **0,82** |
| 71 | Prihodi od prodaje neproizvedene dugotrajne imovine | 0,00 | 66.500,00 | 0,00 | 0,82 |
| 72 | Prihodi od prodaje proizvedene dugotrajne imovine |  |  |  |  |
| **8** | **Primici od financijske imovine i zaduživanja** | **4.562.000,00** | **1.550.000,00** | **33,98** | **19,02** |
| 84 | Primici od zaduživanja | 4.562.000,00 | 1.550.000,00 | 33,98 | 19,02 |
| **9** | **Vlastiti izvori** | **0,00** | **130.104,00** | **0,00** | **1,60** |
| 92 | Rezultat poslovanja | 0,00 | 130.104,00 | 0,00 | 1,60 |

**Skupina 61**- Prihodi od poreza najznačajnija su vrsta prihoda u Proračunu Općine Gornja Stubica, a za 2024. godinu planirani su u iznosu 2.509.079,00 EUR. Unutar poreznih prihoda najznačajniji su porez i prirez na dohodak koji su planirani za 2024. u iznosu 2.435.829,00 EUR. Porezi na imovinu planirani su u iznosu 61.100,00 EUR (ovi porezi ovise o kretanju na tržištu nekretnina) i porezi na robu i usluge (porez na potrošnju) 12.150,00 EUR.

**Skupina 63**–Pomoći iz inozemstva i subjekata unutar općeg proračuna planirani su u visini 3.371.787,00 EUR, što je za 79% manje u odnosu na plan za 2023. godinu. U 2023. godini Općina je planirala i realizirala značajna sredstva iz Fonda solidarnosti EU.

U strukturi na podskupinama računa planirano je:

**1) 633 Pomoći proračunu iz drugih proračuna** –734.176,00 EUR, odnose se u cijelosti na projekte Općine Gornja Stubica. Od značajnijih pomoći mogu se izdvojiti:

- sredstva iz državnog proračuna za fiskalnu održivost dječjih vrtića: 121.516,00 EUR

- tekuće pomoći Ministarstva branitelja- pomoć za Susrete za Rudija: 10.000,00 EUR

-tekuće pomoći Krapinsko-zagorske županije- pomoć za Susrete za Rudija, sufinanciranje nabave školskih udžbenika, sufinanciranje ostalih manifestacija: 33.000,00 EUR

-kapitalne pomoći- sufinanciranje klizišta (Hrvatske vode): 170.430,00 EUR

-kapitalne pomoći Ministarstva branitelja- opremanje Spomen hiže Rudolfa Perešina: 363.730,00 EUR

-kapitalne pomoći Krapinsko-zagorska županija- uređenje parka oko biste Rudolfa Perešina: 35.500,00 EUR

**2) 634 Pomoći od izvanproračunskih korisnika-** 11.000,00 EUR**-** financiranje troškova plaća za mjeru javnih radova

**3) 636 Pomoći proračunskim korisnicima iz proračuna koji im nije nadležan**- 2.736,00 EUR- plan Dječjeg vrtića Jurek.

**4) 638 Pomoći temeljem prijenosa EU sredstava-** 2.623.875,00 EUR- za gradnju i opremanje dječjih igrališta, gradnja reciklažnog dvorišta, dogradnja i rekonstrukcija sportskog centra i cesta Šagudovec- Sekirevo selo.

O ostvarivanju tekućih i kapitalnih pomoći ovisit će i realizacija projekata koji su vezani za ovaj izvor financiranja.

**Skupina 64** - Prihodi od imovine planiraju se u iznosu od 42.020,00 EUR. Najveći iznos odnosi se na prihode Općine Gornja Stubica od nefinancijske imovine (pretežito zakupa i iznajmljivanja imovine). Značajan iznos odnosi se i na naknade za koncesije (15.500,00 EUR). U ovu skupinu prihoda spadaju i prihodi od spomeničke rente te prihodi od naknada za nezakonito izgrađene građevine.

**Skupina 65** - Prihodi od administrativnih pristojbi i pristojbi po posebnim propisima i naknada planiraju se u iznosu od 480.773,00 EUR. Najveći dio ovih prihoda su namjenski prihodi od komunalne naknade, komunalnog doprinosa, prihodi vodovoda Dobri Zdenci i grobne naknade.

Iznos od 151.473,00 EUR odnosi se na vlastite prihode proračunskog korisnika Dječji vrtić Jurek (naknada za boravak djece u vrtiću/ jaslicama).

**Skupina 66** - Prihodi od prodaje proizvoda i roba te pruženih usluga i prihodi od donacija planirani su u iznosu od 431,00 EUR, a navedeni iznos plan je proračunskog korisnika Dječji vrtić Jurek za donacije.

**Skupina 71** i **72** - Prihodi od prodaje nefinancijske imovine planiraju se u iznosu od 66.850,00 EUR. Prihodi od prodaje zemljišta (prodaja zemljišta za gradnju Doma zdravlja) planiraju se u iznosu od 66.500,00 EUR, dok su prihodi od prodaje građevinskih objekata planirani u iznosu od 350,00 EUR (prodaja stanova).

**Skupina 84** - Primici od financijske imovine i zaduživanja planiraju se u iznosu od 1.550.000,00 EUR, a odnose se na zaduženje Općine Gornja Stubica za projekt Sanacije i modernizacije nerazvrstanih cesta na području Općine Gornja Stubica (HBOR kredit- 1.250.000,00 EUR). 300.000,00 EUR odnosi se na zaduženje Općine- kratkoročni kredit za održavanje tekuće likvidnosti Općine.

1. **RASHODI I IZDACI**

Prijedlogom Proračuna Općine Gornja Stubica za 2024. godinu planiraju se rashodi i izdaci u iznosu od 8.151.044,00 EUR što je manje za 62 % u odnosu na planirane rashode i izdatke Proračuna Općine Gornja Stubica za 2023. godinu. U 2023. godini Općina Gornja Stubica planirala je značajne rashode zbog provođenje projekata financiranih iz Fonda solidarnosti.

Od toga iznosa 523.794,00 EUR odnosi se na planirane rashode Dječjeg vrtića Jurek.

U nastavku se daje pregled planiranih rashoda i izdataka poslovanja u 2024. godini, te usporedba sa planom u 2023. godini:

*Tablica 2: Planirani rashodi i izdaci poslovanja Općine Gornja Stubica za 2024. godinu*

|  |  |  |  |  |  |
| --- | --- | --- | --- | --- | --- |
| **BROJ KONTA** | **VRSTA RASHODA/IZDATKA** | **PLAN 2023**  | **PLAN 2024** | **INDEKS (plan 2024/plan 2023)** | **STRUKTURA (u ukupnim rashodima)** |
| **UKUPNO RASHODI/IZDACI** | **21.459.249,00** | **8.151.044,00** | **37,98** | **100,00** |
| **3** | **Rashodi poslovanja** | **2.540.703,00** | **2.565.219,00** | **100,96** | **31,47** |
| 31 | Rashodi za zaposlene | 678.100,00 | 750.048,00 | 110,61 | 9,20 |
| 32 | Materijalni rashodi | 1.288.914,00 | 1.283.385,00 | 99,57 | 15,74 |
| 34 | Financijski rashodi | 161.279,00 | 42.450,00 | 26,32 | 0,52 |
| 35 | Subvencije | 40.126,00 | 56.500,00 | 140,81 | 0,69 |
| 36 | Pomoći dane u inozemstvo i unutar općeg proračuna | 37.884,00 | 52.000,00 | 137,26 | 0,64 |
| 37 | Naknade građanima i kućanstvima na temelju osiguranja i druge naknade | 143.679,00 | 173.636,00 | 120,85 | 2,13 |
| 38 | Ostali rashodi | 190.721,00 | 207.200,00 | 108,64 | 2,55 |
| **4** | **Rashodi za nabavu nefinancijske imovine** | **14.792.181,00** | **4.993.825,00** | **33,76** | **61,27** |
| 42 | Rashodi za nabavu proizvedene dugotrajne imovine | 14.686.918,00 | 4.993.825,00 | 34,00 | 61,27 |
| 45 | Rashodi za dodatna ulaganja na nefinancijskoj imovini | 105.263,00 | 0,00 | 0,00 | 0,00 |
| **5** | **Izdaci za financijsku imovinu i otplate zajmova** | **4.126.365,00** | **592.000,00** | **14,35** | **7,26** |
| 54 | Izdaci za otplatu glavnice primljenih kredita i zajmova | 4.126.365,00 | 592.000,00 | 14,35 | 7,26 |

**Skupina 31**- Rashodi za zaposlene za djelatnike Općine i proračunskog korisnika (Dječji vrtić Jurek) planirani su u visini 750.048,00 EUR. Rashodi za zaposlene planirani su na bruto osnovici iz Kolektivnog ugovora, uvećanom za minuli rad za 0,5% godišnje, te s materijalnim pravima po Kolektivnom ugovoru.

**Skupina 32** - Materijalni rashodi Općine Gornja Stubica i proračunskog korisnika planirani su u iznosu od 1.283.385,00 EUR od čega se 1.196.530,00 EUR odnosi na Općinu, a 86.855,00 EUR odnosi se na Dječji vrtić Jurek. Na skupini 32, rashodi za usluge čine najveću stavku u iznosu 634.119,00 EUR i to komunalne usluge i usluge tekućeg i investicijskog održavanja.

 Struktura materijalnih rashoda na razini Općine Gornja Stubica sastoji se od naknada troškova zaposlenima: naknade za prijevoz, smještaj, dnevnice, seminari, tečajevi- 16.000,00 EUR, rashoda za materijal i energiju: uredski materijal, električna energija i drugi energenti te materijal- 355.700,00 EUR, rashoda za usluge: telefon, pošta i prijevoz, održavanje javnih površina, nerazvrstanih cesta, građevinskih objekata i druge komunalne infrastrukture, pričuva, intelektualne usluge- 617.230,00 EUR i ostalih rashoda poslovanja: naknade članovima predstavničkih i izvršnih tijela, premije osiguranja imovine, organizacija manifestacija, nagrade i priznanja i dr.- 207.600,00 EUR.

**Skupina 34** - Financijski rashodi koji uključuju otplatu kamata te usluge banaka i platnog prometa planiraju se u iznosu 42.450,00 EUR, od toga se iznosa 34.800,00 EUR odnosi na otplatu kamata za primljene kredite za gradnju dječjeg vrtića Jurek i za kratkoročni kredit za investicije financirane iz Fonda solidarnosti. Ostali financijski rashodi planirani su u iznosu od 7.650,00 EUR, od čega Dječji vrtić Jurek planira 650,00 EUR ostalih financijskih rashoda.

**Skupina 35** - Rashodi za subvencije planirani su u iznosu od 56.500,00 EUR. Subvencije obuhvaćaju rashode za subvencije poduzetnicima i poljoprivrednicima u okviru Programa mjera poticanja poduzetništva.

**Skupina 36** – Pomoći dane u inozemstvo i unutar općeg proračuna – planirane su u iznosu 52.000,00 EUR. Planirane su tekuće pomoći za javnu vatrogasnu postrojbu Zabok u iznosu od 32.000,00 EUR i sufinanciranje privatnih dječjih vrtića u iznosu od 20.000,00 EUR.

**Skupina 37** - Naknade građanima i kućanstvima planiraju se u visini 173.636,00 EUR, a odnose se na stipendije učenicima i studentima, pomoći socijalno ugroženim osobama, sufinanciranje pomagača u nastavi, sufinanciranje prijevoza vlakom i autobusom, božićnice za umirovljenike, logopedska služba, obuka neplivača- OŠ Gornja Stubica, darovi djeci povodom svetog Nikole, naknade za novorođenu djecu, sufinanciranje nabave školskih knjiga…

**Skupina 38 -** Ostali rashodi planiraju se u iznosu od 207.200,00 EUR. U strukturi ostalih rashoda najznačajnije su tekuće donacije- 180.200,00 EUR. Za organiziranje i provođenje zaštite i spašavanja (HGSS, civilna zaštita, donacija Vatrogasnoj zajednici Općine Gornja Stubica), donacije u kulturi, donacije u sklopu programa socijalnih potreba (Crveni križ) donacije udrugama u sportu, te ostalim udrugama. Druga najznačajnija vrsta rashoda unutar ove skupine su kapitalne pomoći u iznosu od 27.000,00 EUR koje se planiraju prema Župi svetog Jurja u iznosu od 15.000,00 EUR i DVD-u Šagudovec u iznosu od 12.000,00 EUR.

**Skupina 42** - Unutar rashoda za nabavu imovine, ***rashodi za nabavu proizvedene dugotrajne imovine*** planirani su u iznosu 4.993.825,00 EUR i odnose se na planirane radove gradnje reciklažnog dvorišta, dogradnje i rekonstrukcije sportskog centra, uređenja Spomen hiže Rudolfa Perešina, projekte sanacije klizišta u Dubovcu i Dobrim Zdencima, gradnju i opremanje dječjih igrališta, projekt sanacije i modernizacije nerazvrstanih cesta na području Općine..

Iznos od 1.000,00 EUR odnosi se na rashode proračunskog korisnika za nabavu programskog paketa „Transparentnost“.

**Skupina 54** - Izdaci u visini 592.000,00 EUR planirani su za otplatu glavnica za kredit za gradnju dječjeg vrtića Jurek i projekt sanacije cesta koji je financirani iz Fonda solidarnosti EU.

1. **PRENESENI VIŠAK PRORAČUNA**

Preneseni višak proračuna odnosi se na planirana neutrošena sredstva Općine u iznosu od 119.450,00 EUR- sredstva za opremanje Spomen hiže Rudolfa Perešina i 10.654,00 EUR odnosi se na plan Dječjeg vrtića Jurek- sredstva za troškove plaće za mjeru pripravništvo.

1. **POSEBNI DIO**

Obrazloženje posebnog dijela proračuna sastoji se od obrazloženja programa koje se daje kroz obrazloženje aktivnosti i projekata Općine Gornja Stubica.

**VIZIJA OPĆINE GORNJA STUBICA:** Općina Gornja Stubica je mjesto očuvane prirodne, tradicijske i kulturno-povijesne baštine i visokog životnog standarda, koja održivim i inovativnim investicijama postaje i ostaje poželjno mjesto za život i rad.

**MISIJA OPĆINE GORNJA STUBICA:** Općina Gornja Stubica će podrškom ključnim područjima ostvariti razvojne ciljeve i viziju poželjnog mjesta za rad i život ulaganjem u:

* očuvanje prirodne baštine i održivo korištenje prirodnih resursa
* održivi razvoj i upravljanje komunalnom, prometnom i energetskom infrastrukturom
* očuvanje i interpretaciju kulturno-povijesne baštine te integriranje s razvojem selektivnih oblika turizma
* podršku radu poduzetnika, obrtnika i poljoprivrednika, s posebnom pažnjom posvećenom potencijalu obiteljskih poljoprivrednih gospodarstava
* kapacitete javne uprave i kvalitetu pružanja i dostupnosti javnih usluga
* razvoj aktivnog i sadržajnog društvenog života kroz podršku radu udrugama civilnog društva te sportskim i kulturno-umjetničkim udrugama.

Rashodisu u Posebnom dijelu proračuna raspoređeni po razdjelima, po glavama, te po programima, aktivnostima i projektima, po ekonomskoj i funkcijskoj klasifikaciji.

**Glava 01-Općinsko vijeće**

**Program 1000-Redovan rad predstavničkih i izvršnih tijela**

Cilj: Razvoj konkurentnog i održivog gospodarstva

**A 100101-** **osnovne aktivnosti predstavničkih i izvršnih tijela**- planira se iznos od 160.800,00 EUR za usluge promidžbe i informiranja, objavu u medijima, promociju Gornje Stubice, naknade za rad načelnika, predsjednika i Općinskih vijećnika i ostali rashodi.

**Glava 02- Jedinstveni upravni odjel**

Djelokrug rada: Jedinstveni upravni odjel obavlja poslove iz samoupravnog djelokruga Općine. JUO je nositelj u organizacijskom i provedbenom smislu većine aktivnosti. Zaposleno je 6 službenika, od toga jedan službenik- poljoprivredni redar obavlja poslove za još tri jedinice lokalne samouprave (Gradove Donja Stubica i Oroslavje i Općinu Stubičke Toplice) koje sufinanciraju njegov rad. Poslove održavanja groblja i ostalih javnih površina te lokalnog vodovoda Dobri Zdenci obavljaju 4 stalno zaposlena namještenika.

Poseban cilj: djelotvorno izvršavanje osnovnih zadaća i poslova iz djelokruga rada, te provedbi zaključaka i odluka načelnika i Općinskog vijeća.

**Program 1000-Redovan rad predstavničkog i izvršnog tijela**

Cilj: razvoj konkurentnog i održivog gospodarstva.

**A100101-osnovne aktivnosti predstavničkih i izvršnih tijela-** planira se iznos od 595.300,00 EUR za materijalne rashode (materijal i sirovine, sitni inventar, osiguranje osoba i imovine, financijske rashode i izdatke za financijsku imovinu i otplatu zajmova). Unutar navedene aktivnosti planirani su i autorski honorari, ugovori o djelu.

**A100301-** **administrativno tehničke i stručne aktivnosti-** Rashodi ove aktivnosti odnose se na plaće službenika i ostalih materijalnih prava, uredski materijal, literaturu, materijal i sredstva za čišćenje, službenu, radnu i zaštitnu odjeću, rashode za usluge telefona, interneta, poštarine, računalnih usluga, obveznih i zdravstvenih pregleda djelatnika i ostali rashodi. Planirani je ukupni iznos od 315.566,00 EUR.

**T100311-Nabava računala i računalne opreme-** planirano je 4.000,00 EUR za kupnju računala i računalne opreme za potrebe rada službenika u Općini. .

**Program 1002-Priprema i donošenje akata**

Cilj: razvoj konkurentnog i održivog gospodarstva

**A100103- Administrativno tehničko i stručno osoblje-** planirani je iznos od 80.950,00 EUR za intelektualne i osobne usluge (nadopuna registra imovine, lokalna akcijska grupa, usluge infocor i savjetovanje s javnošću, usluge izmjere za komunalne naknade).

**A100104- Redovan rad Vlastitog pogona-** planirani je iznos od 96.993,00 EUR za plaće Vlastitog pogona, dnevnih obroka, plaća za prekovremeni rad komunalnog pogona, ostalih materijalnih prava komunalnog pogona.

**Glava 03-komunalna infrastruktura**

**Program 1003-održavanje objekata i uređaja komunalne infrastrukture**

Cilj: Očuvani okoliš, prirodne i kulturne vrijednosti.

**A100306**- **održavanje javnih površina-** u 2024. godini planirani je iznos od 4.500,00 EUR za kupnju video nadzora za zeleni otok.

**A100401-održavanje cesta**- planirani je iznos od 253.500,00 EUR za materijal i dijelove za tekuće i investicijsko održavanje cesta, usluge za tekuće i investicijsko održavanje cesta (usluge malčiranja, zimsko čišćenje cesta, sanaciju i popravak udarnih rupa, krpanje rupa na pločnicima, presvlačenje ceste asfaltom, prometna signalizacija, ).)

**A100402**-**održavanje lokalnih vodovoda-** planirani jeiznos od 142.200,00 EUR za rashode za materijal i energiju, materijal za održavanje vodovoda, materijal i dijelovi za održavanje službenog vozila koje se koristi za potrebe vodovoda, usluge tekućeg i investicijskog održavanja vodovoda, građevinsko- strojne radove za potrebe lokalnog vodovoda.

**A100403**-**održavanje groblja-** planira se iznos od 62.200,00 EUR za rashode i materijal za održavanje groblja, rashode za materijal i energiju za održavanje groblja. U 2024. godini planira se na groblju u Gornjoj Stubici, Svetom Mateju i Dubovcu postaviti video nadzor.

**A100404**-**održavanje javne rasvjete-** planira se iznos od 99.000,00 EUR za materijal i električnu energiju za javnu rasvjetu, za usluge tekućeg i investicijskog održavanja javne rasvjete. Za Božićnu i novogodišnju dekoraciju u proračunu za 2024. godinu planirani je iznos od 5.000,00 EUR za kupnju nove dekoracije i usluge postavljanja dekoracije.

**A100405**-**održavanje poslovnih objekata**- planira se iznos od 52.100,00 EUR za održavanje poslovnih objekata (električna energija, plin, potrošnja vode za dječji vrtić, ŠRC, dom Modrovec, lož ulje, materijal i dijelovi za održavanje općinskih prostorija, mrtvačnice, ŠRC-a).

**Program 1004- Izgradnja objekata i uređaja komunalne infrastrukture**

Cilj: očuvani okoliš, modernizacija Općine Gornja Stubica, očuvane prirodne i kulturne vrijednosti.

**K100601- izgradnja staza i okvira za grobna mjesta- groblje Gornja Stubica-** planirano je 82.900,00 EUR za gradnju okvira za grobna mjesta na groblju u Gornjoj Stubici.

**K100520- izgradnja cesta, mostova, parkova-** u proračunu za 2024. godinu planirano je 295.700,00 EUR. U planu je zacjevljenje u ulici Haramusteka, zacjevljenje u Slanom Potoku, izrada projektne dokumentacije, radovi i stručni nadzor radova za sanaciju klizišta u Dubovcu- Moštaki i u Dobrim Zdencima- Pošteki.

**K100550-izgradnja javne rasvjete-** planirani je iznos od 31.600,00 EUR za izradu projektne dokumentacije za gradnju javne rasvjete.

**K100561-izgradnja i opremanje dječjih igrališta-** planirani je iznos od 104.625,00 EUR za projektnu dokumentaciju i radove za dječje igralište u Dobrim Zdencima, za dječje igralište nasuprot Općine, za dječje igralište u Modrovcu. Planirani su i radovi i stručni nadzor nad radovima za dječje igralište u Svetom Mateju.

**K100580-građenje spomen hiže Rudolfa Perešina-** planirano je 483.180,00 EUR za dovršetak opremanja spomen hiže Rudolfa Perešina. Uz pomoć Ministarstva branitelja Općina planira dovršetak radova: vodovod i odvodnja, elektrika, ugradnja lifta i ostali obrtnički i strojarski radovi.

**K100592-izgradnja i rekonstrukcija, dogradnja ŠRC-** za izgradnju i rekonstrukciju ŠRC planirano je 210.000,00 EUR i to za radove i stručni nadzor radova. Procjenjuje se da će projekt izgradnje i rekonstrukcije i dogradnje ŠRC-a završiti u 2025. godini pa se i u 2025. godini planiraju rashodi.

**K100597-uređenje parka oko biste Rudolfa Perešina-** za uređenje parka oko biste Rudolfa Perešina planiraju se rashodi u iznosu od 35.500,00 EUR i to za projektnu dokumentaciju, radove, materijal i nadzor radova.

**K100599- sanacija i modernizacija nerazvrstanih cesta HBOR kredit**- u 2024. godini planirano je 1.311.000,00 EUR za asfaltiranje oštećenih asfaltiranih cesta: NC 2-079 Kondresi i NC 1-065 Labaši- Koščevići, asfaltiranje makadamskih cesta: NC 1-033 Muzej- Ciglenečki, Odvojak Lisak, NC 2-067 Odvojci Ivanići, NC 4-134 Koščevići, NC 2-041 Vrčaki, NC 2-095 Kirini- Modriši, Odvojak Šišak, NC 1-022 Ulica Augusta Šenoe, NC 2-061 Karivaroš- Kovačići, NC 1-013/1 Pižiri-Labaši, NC 2-050 odvojak Brezanska, izgradnja pješačkog pločnika i oborinske kanalizacije sa rekonstrukcijom nerazvrstane prometnice u ulici Tituša Brezovečkog i Brezje. 1.250.000,00 EUR planira se podmiriti iz dugoročnog kredita putem HBOR, a 61.000,00 planira se podmiriti iz izvora financiranja 11- opći prihodi i primici.

**K100600- dogradnja i rekonstrukcija društvenog doma Tepčina-** planira se iznos od 25.000,00 EUR za dogradnju i rekonstrukciju društvenog doma Tepčina (projektna dokumentacija, radovi, stručni nadzor radova).

**K100602- cesta Šagudovec- Sekirevo selo**- planira se iznos od 2.000.000,00 EUR za projektnu dokumentaciju, radove, stručni nadzor radova i usluge konzultanata za sanaciju ceste Šagudovec- Sekirevo selo.

**K100901**-**građenje reciklažnog dvorišta-** u proračunu OpćineGornja Stubica planira se iznos od 425.000,00 EUR za građenje reciklažnog dvorišta i stručni nadzor radova za reciklažno dvorište. Procjenjuje se da će projekt izgradnje i rekonstrukcije i dogradnje ŠRC-a završiti u 2025. godini pa se i u 2025. godini planiraju rashodi.

**Glava 04-gospodarstvo**

**Program 1003- održavanje objekata i uređaja komunalne infrastrukture**

Cilj: Poticanje razvoja gospodarstva na području Općine.

**A100306- održavanje javnih površine-** u proračunu za 2024. godinu Općina planira iznos od 20.000,00 EUR za malčiranje površina u vlasništvu Općine.

**K100520-izgradnja cesta, mostova, parkova**-planira se kapitalna donacija neprofitnim organizacijama- župi Svetog Jurja u Gornjoj Stubicu u iznosu od 15.000,00 EUR za sanaciju sakralnih objekata.

**Program 1008-unapređenje i razvoj zajednice**

**A100701**-**laboratorijske usluge-** planira seiznos od4.500,00 EUR za troškove biokemijskog laboratorija.

**A100703**-**uređenje javnih površina-** planira se iznos od 6.500,00 EUR za uređenje javnih površina na području Općine

**A100704**-**širokopojasni Internet-** planira se 7.000,00 EUR za sufinanciranje troškova Studije za širokopojasni Internet.

**A100706**-**razvoj turizma**- planira se 59.600,00 EUR za aktivnost razvoj turizma- sredstva za rad Turističke zajednice područja Donja i Gornja Stubica..

**A100707**-**zaštita životinja-**planira se 13.000,00 EUR za kontrolu čipiranja pasa i veterinarsko higijensku službu i skloništa za životinje

**T010042**-**poticanje malog i srednjeg poduzetništva-** planirano je11.000,00 EUR za subvencije trgovačkim društvima, poljoprivrednicima i obrtnicima.

**Program 1009-zaštita okoliša**

Cilj: očuvani okoliš, prirodne i kulturne vrijednosti Općine Gornja Stubica

**A101001- odvoz otpada-** planirano je 51.000,00 EUR za odvoz smeća (groblje Gornja Stubica, Sveti Matej, Dubovec, plaćanje naknade za korištenje odlagališta otpada).

**A101002-zaštita okoliša-** planirano je 27.300,00 EUR za deratizaciju i naknadu za uređenje voda na području Općine.

**Program 1022- sanacija štete od potresa**

Cilj: očuvani okoliš, prirodne i kulturne vrijednosti Općine Gornja Stubica

**A100000-sanacija štete od potresa-** planirano je 66.400,00 EUR za otplatu glavnice primljenih kredita od državnog proračuna- beskamatni zajam Vlade RH za sanaciju štete od potresa.

**Glava 05- vatrogastvo i civilna zaštita**

**Program 1010-zaštita od požara**

Cilj:očuvani okoliš, prirodne i kulturne vrijednosti Općine Gornja Stubuca

**A101101-osnovna djelatnost vatrogasne zajednice i JVP-** u proračunu za 2023. godinu za osnovnu djelatnost Vatrogasne zajednice Općine Gornja Stubica i JVP planirani je iznos od 118.900,00 EUR. Temelj za izračun: Zakon o vatrogastvu. Ukupni planirani rashodi za Vatrogasnu zajednicu iznose 65.000,00 EUR, za JVP Zabok iznose 30.932,00 EUR. U navedenoj aktivnosti planirana je i kapitalna donacija DVD-u Šagudovec koja iznosi 12.000,00 EUR.

**Glava 06-obrazovanje**

**Program 1011-predškolski odgoj**

Cilj: Razvoj ljudskih potencijala i unapređenje kvalitete života

**A101201-rad male škole-** za rad male školeplaniraju se rashodi u iznosu od 1.800,00 EUR.

**A101202-sufinanciranje rada dječjih vrtića-** za boravak djece iz Općine Gornja Stubica u vrtićima koja se nalaze izvan Općine (Dječji vrtić Zvirek iz Stubičkih Toplica, Dječji vrtić Pušlek iz Marije Bistrice, Dječji vrtić Leptirići iz Donje Stubice, Čarobna šuma iz Oroslavja, Dječji vrtić Vrapčić iz Sesveta i Dječji vrtić Šlapica iz Oroslavja, Dječji vrtić Mačići iz Mača, Dječji vrtić Didi iz Klinča sela, Žabice obrt za čuvanje djece iz Marije Bistrice, Krijesnica obrt za čuvanje djece iz Stubičkih Toplica) planiraju se rashodi u ukupnom iznosu od 60.000,00 EUR. Planirani je veći iznos nego u tekućoj godini zbog poskupljenja smještaja djece u dječjim vrtićima.

**Program 1012-obrazovanje**

**A101301-izvannastavne aktivnosti-** za izvannastavne aktivnosti (obuka neplivača i ostale izvannastavne aktivnosti) u proračunu Općine za 2024. godinu planirano je 3.000,00 EUR.

**A101303-sufinanciranje školskih knjiga i radnog materijala-** planirano je 40.000,00 EUR za sufinanciranje školskih knjiga i radnog materijala te za sufinanciranje pomagača u nastavi. Dio troškova nabave radnih bilježnica sufinancira Krapinsko-zagorska županija.

**Glava 07-zdravstvo**

**Program 1008-unapređenje i razvoj zajednice**

Cilj: Poboljšanje kvalitete života.

**A100701-laboratorijske usluge-** planirano je 7.600,00 EUR za zdravstvene i veterinarske usluge (analiza vode- vodovod Dobri Zdenci i ostali vodovodi).

**Glava 08-socijalna pomoć**

**Program 1013-socijalna skrb i pomoć**

Cilj:Razvoj ljudskih potencijala i unapređenje kvalitete života

Poseban cilj: stanovnicima pružiti socijalnu skrb i pomoć onima kojima je potrebna u svakodnevnom životu, povećanje osnovnoškolskog standarda, te učeničkim i studentskim stipendiranjem doći do potrebnih kadrova, kao i omogućiti rasterećenje kućnog budžeta, a s konačnim ciljem da što više djece stekne visokoškolsku naobrazbu.

**A1013-pomoći pojedincima i obiteljima-** u proračunu Općine Gornja Stubica za 2024. godinu za pomoć pojedincima i obiteljima planirano je sveukupno 39.336,00 EUR (za podmirenje troškova stanovanja, za logopedsku službu, sufinanciranje SUVAG-a, božićnica za umirovljenike).

**A101402-stipendije i školarine-** za stipendije i školarine učenika i studenata planirano je sveukupno 28.000,00 EUR. Visina učeničke stipendije iznosi 40,00 EUR mjesečno, dok visina stipendije za studente iznosi 80,00 EUR mjesečno.

**A101403-sufinanciranje cijene prijevoza i prehrane-** u proračunu Općine za sufinanciranje cijene prijevoza i prehrane osigurano je 41.500,00 EUR za sufinanciranje prijevoza učenika i studenata vlakom i autobusom.

**Program 1015-poticanje mjera demografske obnove**

Cilj: Poboljšanje kvalitete života.

**A101601-naknade za novorođenu djecu-** prema procjenama na temelju novorođene djece u 2022. godini i novorođene djece u 2023. godini u proračunu se planira iznos od 20.000,00 EUR. Visina novčane pomoći za novorođenu djecu iznosi: za prvo rođeno dijete 265,00 EUR, za drugo dijete 395,00 EUR, za blizance, treće i četvrto dijete 530,00 EUR i za peto i svako slijedeće rođeno dijete naknada iznosi 665,00 EUR.

**Glava 09-djelatnost kulture**

**Program 1018-sufinanciranje rada udruga građana**

Cilj: Promocija Gornje Stubica.

**A101901-redovna djelatnost udruga građana-** u proračunu Općine za redovnu djelatnost udruga građana u kulturu planira se iznos od 25.000,00 EUR, a sve u svrhu promocije Gornje Stubice.

**Glava 10- djelatnost sporta i rekreacije**

**Program 1017-rekreacije i sportske aktivnosti**

 Cilj: Razvoj ljudskih potencijala i unapređenje kvalitete života

Poseban cilj: promoviranje sporta i zdravog življenja, te uključivanje što više mlade populacije i animiranje za sportskim aktivnostima.

**A101801-djelatnost sportskih udruga-** planirano je 53.500,00 EUR za tekuće donacije spotskoj zajednici, školskom spotskom klubu OŠ i tekuće donacije HGSS.

**Glava 11-ostale udruge građana**

**Program 1001-donošenje akata i mjera iz djelokruga OV**

Cilj: Razvoj ljudskih potencijala i unapređenje kvalitete života

**A100201-redovan rad političkih stranaka-** za tekuće donacije političkim strankama na području Općine Gornja Stubica planirano je 3.500,00 EUR.

**Program 1014-humanitarna skrb kroz udruge građana**

Cilj: Razvoj ljudskih potencijala i unapređenje kvalitete života

**A101501-humanitarna djelatnost-** planirano je 9.700,00 EUR za tekuće donacije za humanitarnu skrb kroz udruge građana ( za Crveni križ Donja Stubica- zakonska obveza temeljem čl.30 Zakona o Hrvatskom crvenom križu (NN 71/10)) i 2.000,00 EUR za sufinanciranje Doma za žrtve nasilja u obitelji Novi početak.

**Program 1018-sufinanciranje rada udruga građana**

Cilj: Razvoj ljudskih potencijala i unapređenje kvalitete života

**A101901-redovna djelatnost udruga građana-** planirano je 15.000,00 EUR za ostale udruge građana.

**Glava 12- Dječji vrtić JUREK**

**Program 1019-Redovan rad Dječjeg vrtića**

**A101900-redovan rad Dječjeg vrtića**

Dječji vrtić Jurek je javna ustanova koja ostvaruje programe odgoja, obrazovanja i skrbi o djeci rane i predškolske dobi. Prijedlog financijskog plana dječjeg vrtića Jurek izrađen je sukladno uputi za izradu financijskih planova proračunskih korisnika Općine Gornja Stubica za razdoblje -2024. godinu, a temelji se na važećoj ekonomskoj cijeni i planiranom broju upisane djece, upisano 113 djece.

Prijedlog financijskog plana pruža financijsku podlogu za ostvarivanje Godišnjeg plana i programa Dječjeg vrtića i Kurikuluma Dječjeg vrtića Jurek za pedagošku godinu 2023./2024. koji su napravljeni sukladno Državnom pedagoškom standardu, te temeljem odgojno obrazovnih vrijednosti, ciljeva i načela Nacionalnog kurikuluma za rani predškolski odgoj i obrazovanje.

U A101900 prikazani su sveukupni rashodi Dječjeg vrtića Jurek u iznosu od 523.794,00 EUR. **U izvoru financiranja 11-opći prihodi i primici Dječji vrtić Jurek planirao je sredstva u iznosu od 358.500,00 EUR iz Općinskog proračuna**. Od navedenog iznosa Općina planira 121.516,00 EUR rashoda uplatiti Dječjem vrtiću Jurek iz izvora financiranja 52- pomoći iz državnog proračuna- fiskalna održivost dječjih vrtića, a 236.984,00 EUR iz izvora financiranja 11- opći prihodi i primici. U nastavku slijedi prikaz planiranih rashoda Dječjeg vrtića Jurek (obrazloženje je prepisano iz bilješki Dječjeg vrtića Jurek).

31-RASHODI ZA ZAPOSLENE- Rashodi za zaposlene u 2024.g. planirani su u iznosu od 435.289,00 eura. Procjena je dana na temelju 23 zaposlenih, 2 kuharice, 3 spremačice, domar, ravnateljica, stručni suradnik-pedagog, zdravstvena voditeljica, administrativno-računovodstveni djelatnik, 13 odgojitelja. Plan je dan na temelju važećih koeficijenata i trenutne osnovice.(Bilo kakvo povećanje osnovice nije ukalkulirano).

32-MATERIJALNI RASHODI-planirani su u iznosu od 86.855,00 eura, pri čemu se najveći dio odnosi na 322 Rashode za materijal i energiju (povećanje rashoda za namirnice povećanjem broja djece za još jednu skupinu , porast cijena namirnica, sredstava za čišćenje, nabavka sitnog inventara u obliku didaktike za opremanje skupina, 321-Naknade troškova zaposlenima 21.700,00 eura (naknade za prijevoz, stručno usavršavanje), 323-rashodi za usluge-16.889,00 eura,(najveći dio otpada na tekuće i investicijsko održavanje-servisi, atesti, te 329-ostali nespomenuti rashodi poslovanja u iznosu od 516,00 eura

34-FINANCIJSKI RASHODI-u iznosu od 650,00 eura za usluge banaka i platnog prometa

42-rashodi za nabavu proizvedene dugotrajne imovine-1000,00 eura (nabavka programskog paketa „Transparentnost“.

Planirani preneseni višak poslovanja iznosi 10.654,00 EUR, a odnosi se na neutrošena sredstva za plaće u sklopu mjere pripravništvo.

**Glava 13- Poljoprivreda**

**Program 1023-Poticanje razvoja poljoprivrede**

**Aktivnost: A100099 Poticanje poljoprivrede**- planirano je 5.500,00 EUR za subvencije poljoprivrednicima.

Gornja Stubica, 13.11.2023.

Bilješke izradila: Nikolina Šalković, voditeljica odsjeka za financije i proračun

e-mail: racunovodstvo@gornjastubica.hr